Държавен вестник, бр. 86, 2025 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  86
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно 
равнище 
за 
придобиване 
на 
степен 
на 
професионална 
квалификация съгласно Закона за професионалното образование и обучение 
За придобиване на трета степен на професионална квалификация по професията 
„Компютърна графика“ от Списъка на професиите за професионално образование и обучение 
(СППОО), утвърден от министъра на образованието и науката със Заповед № РД 09-2230 от 
09.08.2024 г., изискванията за входящото минимално образователно равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
Лицата, придобили трета степен на професионална квалификация по професията 
„Компютърна графика“ създават и обработват визуално съдържание чрез дигитални средства и 
технологии, прилагайки различни графични техники за разработване на изображения, 
интерфейси и визуални елементи, използвани в уебсреди, интерактивни платформи, дигитални 
публикации и мултимедийни проекти. Професията включва изработване на стилизирани образи, 
графични обекти, декоративни и функционални елементи, както и композиции, които се 
адаптират към различни дигитални устройства и медии. 
Професионалната дейност обхваща целия процес – от първоначалната визуална концепция, 
през обработката и форматирането на изображенията, до интегрирането им в дигитална среда. 
Използва се компютърна техника и периферни устройства, като скенери, принтери и графични 
таблети, заедно със специализирани програми за визуално оформление, обработване на 
изображения, анимация и дигитална публикация. Работата изисква разбиране на принципите на 
визуалната комуникация, композиция, цветови системи, типография и визуална йерархия. 
В изпълнение на професионалните задачи се създават графични решения за уебсайтове, 
електронни каталози, рекламни дисплеи, презентации и други цифрови платформи, като се 
подготвят графични елементи за потребителски интерфейси, инфографики, визуализации и 
дигитални ефекти. Професията изисква участие в реализирането на продукти с висока визуална 
стойност и функционалност, като се спазват техническите параметри на различни цифрови 
формати и устройства. 
Работната среда е силно технологизирана, ориентирана към дигиталната продукция и често 
изисква съвместна работа с уебразработчици, мултимедийни екипи и специалисти по 
информационни 
и 
комуникационни 
технологии. 
Професионалната 
дейност 
изисква 
проследяване на актуалните стандарти за качество, дигитална сигурност и достъпност, и 
отговорност за визуалната яснота, техническата съвместимост и адаптивността на продуктите, 
които създава. 
Професионалните задължения включват активно участие в реални екипни проекти, като се 
поемат задачи, изискващи координация и контрол върху отделни етапи от работата на други 
лица. Освен това включва провеждане на кратки обучителни сесии или въвеждане на нови 
участници в работния процес, като осигурява технически и методически насоки.